Samur

Samur (venäjäksi ja lezgiksi Саму́р, ) on joki Venäjään kuuluvan Dagestanin ja Azerbaidžanin rajalla. Sen pituus on 213 kilometriä, valuma-alueen laajuus 7 330 neliökilometriä ja keskimääräinen virtaus 20 kilometrin päässä joen suusta 75 kuutiometriä sekunnissa.

Joki saa alkunsa Kaukasuksen pääjonoon kuuluvalta Guton-vuorelta, virtaa levenevässä laaksossa useina haaroina ja laskee Kaspianmereen muodostaen suiston. Osa vedestä johdetaan Samurin–Apšeronin ja Samurin–Derbentin kanaviin.

Samurin varrella sijaitsevat Rutulin, Ahtyn, Usuhtšain ja Magaramkentin piirikeskukset. Sen yläjuoksulla on avaarien asuttama Kusurin kylä. Alempana joen varsilla asuu tsahureja, rutuleja ja lezgejä.

Lähteet

Aiheesta muualla

Luokka:Azerbaidžanin joet
Luokka:Dagestanin joet
Luokka:Kaspianmereen laskevat vesistöt
Luokka:Venäjän vesistöt
Luokka:Azerbaidžanin rajat
Luokka:Venäjän rajat
Luokka:Rajajoet